hotchpotch/miracl-hf-unified huggingface dataset:
সিন্ডি উইলিয়ামস
সিনথিয়া জেন উইলিয়ামস (; জন্ম: ২২ আগস্ট ১৯৪৭) হলেন একজন মার্কিন অভিনেত্রী। তিনি টেলিভিশন সিটকম "লাভের্ন অ্যান্ড শার্লি" (১৯৭৬-১৯৮২)-এ অভিনয়ের জন্য সর্বাধিক পরিচিত। তিনি "আমেরিকান গ্রাফিটি" (১৯৭৩) চলচ্চিত্রে অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন।
উইলিয়ামস ১৯৪৭ সালের ২২শে আগস্ট ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার মাতা ফ্রাসেস্কা এবং পিতা বিচার্ড উইলিয়ামস। তার যখন ১ বছর বয়স, তখন তারা সপরিবারে টেক্সাসের ডালাসে চলে যান এবং যখন ১০ বছর বয়স তখন ক্যালিফোর্নিয়ার সান ফার্নান্দো ভ্যালিতে ফিরে আসেন।
কলেজে পড়াশোনা শেষ করার পর তিনি কয়েকটি জাতীয় বিজ্ঞাপনচিত্রে কাজের মধ্য দিয়ে তার পেশাদার কর্মজীবন শুরু করেন, তন্মধ্যে উল্লেখযোগ্য হল ফস্টার গ্র্যান্ট রোদ চশমা এবং টিডব্লিউএ। তার শুরুর দিকের টেলিভিশন নাটকসমূহ হল "রুম টু টুয়েন্টি টু", "ন্যানি অ্যান্ড দ্য প্রফেসর", এবং "লাভ, আমেরিকান স্টাইল"।
দি অ্যাক্টরস স্টুডিও ওয়েস্টে তার অভিনয় দক্ষতা ঝালাই করার পর তিনি কয়েকটি চলচ্চিত্রে গুরুত্বপূর্ণ চরিত্রে কাজ করেন, তন্মধ্যে রয়েছে জর্জ কিউকারের "ট্রাভেলস উইথ মাই আন্ট" (১৯৭২), জর্জ লুকাসের "আমেরিকান গ্রাফিটি" (১৯৭৩) চলচ্চিত্রে রন হাওয়ার্ডের চরিত্রের প্রেমিকা, এবং ফ্রান্সিস ফোর্ড কোপলার "দ্য কনভারসেশন" (১৯৭৪)। আমেরিকান গ্রাফিটি ছবিতে অভিনয় করে তিনি শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারে মনোনীত হন। তিনি লুকাসের পরবর্তী কাজ "স্টার ওয়ার্স"-এর জন্য অডিশন দেন, কিন্তু প্রিন্সেস লেইয়া চরিত্রের জন্য তার স্থলে ক্যারি ফিশার নির্বাচিত হয়েছিলেন।
ক্রিস্টেন উইগ
ক্রিস্টেন ক্যারল উইগ (; জন্ম: ২২ আগস্ট ১৯৭৩) হলেন একজন মার্কিন অভিনেত্রী, কৌতুকাভিনেত্রী, লেখিকা ও প্রযোজক। তিনি এনবিসি চ্যানেলের স্কেচ হাস্যরসাত্মক ধারাবাহিক "স্যাটারডে নাইট লাইভ" (২০০৫-১২)-এ এবং "ব্রাইডসমেইডস" (২০১১), "দ্য মার্শিয়ান" (২০১৪) ও "ঘোস্টবাস্টারস" (২০১৬) চলচ্চিত্রে অভিনয় করে পরিচিতি অর্জন করেন।
উইগ আটটি এমি পুরস্কারের মনোনয়ন এবং "ডেসপিকেবল মি টু" চলচ্চিত্রে তার কাজের জন্য একটি অ্যানি পুরস্কারের মনোনয়ন লাভ করেন। "ব্রাইডসমেইডস" (২০১১) ছবিতে অভিনয়ের জন্য তিনি সেরা সঙ্গীতধর্মী বা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন এবং শ্রেষ্ঠ মৌলিক চিত্রনাট্যের জন্য একাডেমি পুরস্কার ও বাফটা পুরস্কারের মনোনয়ন লাভ করেন।
উইগ ১৯৭৩ সালের ২২শে আগস্ট নিউ ইয়র্কের কানান্ডিয়াগুয়ায় জন্মগ্রহণ করেন। তার পিতা জন উইগ পশ্চিম নিউ ইয়র্কে একটি লেক মেরিনা চালান এবং তার মাতা লরি (জনস্টন) একজন চিত্রশিল্পী। তার পিতা নরওয়েজীয় ও আইরিশ বংশোদ্ভূত এবং মাতা ইংরেজ ও স্কটিশ বংশোদ্ভূত। উইগ নামটি এসেছে নরওয়ের সইন অগ ফিওরদানের ভিক অঞ্চল থেকে।
জেমস করডেন
জেমস কিম্বার্লি করডেন, ওবিই (; জন্ম: ২২ আগস্ট ১৯৭৮) হলেন একজন ইংরেজ অভিনেতা, লেখক, প্রযোজক, কৌতুকাভিনেতা, টেলিভিশন উপস্থাপক এবং গায়ক। তিনি সিবিএস চ্যানেলের আলাপচারিতা অনুষ্ঠান "দ্য লেট লেট শো উইথ জেমস করডেন" উপস্থাপনা করেন। ২০১০ সাল থেকে তিনি স্কাই ওয়ান চ্যানেলের আ লিগ অব দেয়ার ওন অনুষ্ঠান সঞ্চালনা করছেন। ২০১৬ সালে তিনি ৭০তম টনি পুরস্কার আয়োজন সঞ্চালনা করেন এবং ২০১৭ ও ২০১৮ সালে গ্র্যামি পুরস্কার আয়োজন সঞ্চালনা করেন।
২০১১ সালে তিনি হাস্যরসাত্মক নাটক "ওয়ান ম্যান, টু গাভনরস"-এ অভিনয় করেন, যা রয়্যাল ন্যাশনাল থিয়েটারে মঞ্চস্থ হয় এবং পরে ওয়েস্ট এন্ড ও ব্রডওয়ে থিয়েটারে মঞ্চস্থ হয়। ব্রডওয়েতে তার এই কাজের জন্য তিনি মঞ্চনাটকে শ্রেষ্ঠ অভিনেতা বিভাগে টনি পুরস্কার অর্জন করেন। 
২০১৫ সালে তিনি বর্ষসেরা ব্রিটিশ শিল্পী হিসেবে বাফটা ব্রিটানিয়া অ্যাওয়ার্ডস লাভ করেন।
করডেন ১৯৭৮ সালের ২২ আগস্ট বৃহত্তর লন্ডনের হিলিংডনে জন্মগ্রহণ করেন। তার পিতা ম্যালকম করডেন ছিলেন রয়্যাল এয়ার ফোর্স সঙ্গীতদলের সঙ্গীতজ্ঞ এবং মাতা মার্গারেট ছিলেন একজন সমাজকর্মী। তার বড় বোন আন্ড্রেয়া হেনরি এবং ছোট বোন রুথ করডেন। করডেন বাকিংহামশায়ারের হ্যাজলমেয়ারে বেড়ে ওঠেন এবং পার্ক মিডল স্কুল ও হলমার গ্রিন আপার স্কুলে পড়াশোনা করেন। তিনি সালভেশন আর্মি চার্চের রীতি অনুসারে বেড়ে ওঠলে এখন তিনি নিজেকে খ্রিস্টান বলে দাবী করেন না।
বোয়ালখালী (দ্ব্যর্থতা নিরসন)
বোয়ালখালী নামে বাংলাদেশের চট্টগ্রাম জেলায় একটি উপজেলা থাকলেও একই নামে খাগড়াছড়ি জেলায় একটি ইউনিয়ন রয়েছে।
বোয়ালখালী দ্বারা বুঝানো যেতে পারে:
কৃষ্ণগঞ্জ বিধানসভা কেন্দ্র
কৃষ্ণগঞ্জ (বিধানসভা কেন্দ্র) ভারতীয় রাজ্য পশ্চিমবঙ্গের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। হাঁসখালি বিধানসভা কেন্দ্র ২০১১ সাল পর্যন্ত বিদ্যমান ছিল।
ভারতের সীমানা পুনর্নির্ধারণ কমিশনের নির্দেশিকা অনুসারে, ৮৮ নং 
কৃষ্ণগঞ্জ (এসসি) বিধানসভা কেন্দ্রটি কৃষ্ণগঞ্জ সমষ্টি উন্নয়ন ব্লক এবং বাদকুল্লা-১, বাদকুল্লা-২, বেতনা গোবিন্দপুর, দক্ষিণপাড়া-১, দক্ষিণপাড়া-২, গাজনা, ময়ূরহাট-১ এবং ময়ূরহাট-২ গ্রাম পঞ্চায়েত গুলি হাঁসখালি সমষ্টি উন্নয়ন ব্লক এর অন্তর্গত।
কৃষ্ণগঞ্জ বিধানসভা (এসসি) কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত।
২১শে অক্টোবর ২০১৪ সালে কৃষ্ণগঞ্জ আসনটিতে তৃণমূল কংগ্রেসের বিধায়ক সুশীল বিশ্বাসের মৃত্যুর কারণে এই নির্বাচন অনুষ্ঠিত হয়।
২০১১ সালের নির্বাচনে, তৃণমূল কংগ্রেসের সুশীল বিশ্বাস তার নিকটতম প্রতিদ্বন্দ্বী সিপিআই (এম) -এর বরুণ বিশ্বাসকে পরাজিত করেন।
২০০৬ সালের বিধানসভা নির্বাচনে, সিপিআই (এম) -এর বিনয় কৃষ্ণ বিশ্বাস ৮৮ কৃষ্ণগঞ্জ (এসসি) কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের সুশীল বিশ্বাসকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬ এবং ১৯৯১ সালে সিপিআই (এম) -এর সুশীল বিশ্বাস তৃণমূল কংগ্রেস/কংগ্রেসের বিধান চন্দ্র পোদ্দারকে পরাজিত করেন। সিপিআই (এম) -এর নয়ন চন্দ্র সরকার ১৯৮৭ সালে কংগ্রেসের মৃণাল কান্তি বিশ্বাসকে পরাজিত করেন। সিপিআই (এম) এর জ্ঞানেন্দ্রনাথ বিশ্বাস ১৯৮২ সালে কংগ্রেসের আনন্দ মোহন বিশ্বাসকে পরাজিত করেন এবং ১৯৭৭ সালে জনতা পার্টির অমুল্য কুমার বিশ্বাসকে পরাজিত করেন। এই কেন্দ্রটি এর আগে বিদ্যমান ছিল না।
শেলি লং
শেলি লং (; জন্ম: ২৩ আগস্ট ১৯৪৯) হলেন একজন মার্কিন অভিনেত্রী ও কৌতুকাভিনেত্রী। তিনি টেলিভিশন সিটকম "চিয়ার্স"-এ ডায়ান চেম্বারস চরিত্রে অভিনয়ের জন্য সর্বাধিক পরিচিত। এই কাজের জন্য তিনি পাঁচটি এমি পুরস্কারের মনোনয়ন লাভ করেছেন, এবং ১৯৮৩ সালে হাস্যরসাত্মক ধারাবাহিকে সেরা অভিনেত্রী বিভাগে একটি পুরস্কার অর্জন করেছেন ও দুটি গোল্ডেন গ্লোব পুরস্কার অর্জন করেছেন। লং এই ধারাবাহিকের স্পিনঅফ "ফ্রেজিয়ার"-এ ধারাবাহিকে তার করা ডায়ান চেম্বারস চরিত্রে অভিনয় করেন। এই কাজের জন্য তিনি সেরা অতিথি অভিনেত্রী বিভাগে একটি এমি পুরস্কারের মনোনয়ন লাভ করেন। ২০০৯ সালে তিনি এবিসি চ্যানেলের হাস্যরসাত্মক ধারাবাহিক "মডার্ন ফ্যামিলি"-এ ডিডি প্রিচেট চরিত্রে অভিনয় করেন।
লং কয়েকটি চলচ্চিত্রে শ্রেষ্ঠাংশে অভিনয় করেছেন, তন্মধ্যে উল্লেখযোগ্য হল "নাইট শিফট" (১৯৮২), "ইরেকনসিলেবল ডিফারেন্সেস" (১৯৮৪), "দ্য মানি পিট" (১৯৮৬), "আউট্রেজাস ফরচুন" (১৯৮৭), "হেলো অ্যাগেইন" (১৯৮৭), "ট্রুপ বেভারলি হিলস" (১৯৮৯), "দ্য ব্র্যাডি বাঞ্চ মুভি" (১৯৯৫), "আ ভেরি ব্র্যাডি সিক্যুয়েল" (১৯৯৬) ও "ডক্টর টি অ্যান্ড দ্য উইমেন" (২০০০)।
শেলি লং ১৯৪৯ সালের ২৩শে আগস্ট ইন্ডিয়ানা অঙ্গরাজ্যের ফোর্ট ওয়েনে জন্মগ্রহণ করেন। তার পিতা লিল্যান্ড লং রাবার ইন্ডাস্ট্রিতে কাজ করতেন এবং পরে শিক্ষকতায় যোগ দেন। তার মাতা ইভাডিন একজন স্কুল শিক্ষক ছিলেন। লং তার হাই স্কুলের বক্তৃতা দলে সক্রিয় ছিলেন এবং ইন্ডিয়ানা হাই স্কুল ফরেনসিক অ্যাসোসিয়েশনের প্রতিযোগিতায় অংশগ্রহণ করেন। ১৯৬৭ সালে তিনি ন্যাশনাল ফরেনসিক লিগের মৌলিক বক্তৃতা বিভাগে জাতীয় শিরোপা অর্জন করেন।
সাউথ সাইড হাই স্কুল থেকে পড়াশোনা শেষ করে তিনি নর্থওয়েস্টার্ন বিশ্ববিদ্যালয়ে নাট্যকলা বিভাগে ভর্তি হন, কিন্তু অভিনয় ও মডেলিং কর্মজীবন বেছে নেওয়ায় তিনি স্নাতক সম্পন্ন করতে পারেন নি। শিকাগো অঞ্চলে একটি বিজ্ঞাপন চিত্রের কাজ করার সময় তিনি প্রথম অভিনয়ের সুযোগ পান।
সাফারি (ওয়েব ব্রাউজার)
সাফারি () অ্যাপল ইনকর্পোরেটেড নির্মিত ওয়েবকিট ইঞ্জিন-ভিত্তিক ওয়েব ব্রাউজার। প্রথম মুক্তি পায় ২০০৩ সালে, ম্যাক ওএস প্যান্থারের সাথে; আইওএসের সাথে অন্তর্ভুক্ত ছিলো আইফোনের সে প্রথম সংস্করণ ২০০৭ সাল থেকে। অ্যাপলের যন্ত্রগুলোর ডিফল্ট ব্রাউজার এটি। ২০০৭ সাল থেকে ২০১২ সাল পর্যন্ত মাইক্রোসফট উইন্ডোজের জন্যে একটি সংস্করণ ছিলো।
জোঅ্যান ফ্রোগ্যাট
জোঅ্যান ফ্রোগ্যাট (; জন্ম: ২৩ আগস্ট ১৯৮০) হলেন একজন ইংরেজ অভিনেত্রী। তিনি টেলিভিশন, চলচ্চিত্র ও মঞ্চ - এই তিন মাধ্যমেই অভিনয় করেন। ফ্রোগ্যাটের প্রারম্ভিক টিভি কর্মের রয়েছে "করোনেশন স্ট্রিট" (১৯৯৭-১৯৯৮), "ব্যাড গার্লস" (১৯৯৯), "ডিনারলেডিস" (১৯৯৯), "আ টাচ অব ফ্রস্ট" (২০০৩)। তিনি পরবর্তীকালে "ড্যানিয়েলে কেবল: আই উইটনেস" (২০০৩), "সি নো ইভল: দ্য মুরস মার্ডারারস" (২০০৬) ও "মার্ডার ইন দ্য আউটব্যাক" (২০০৭) টিভি চলচ্চিত্রসমূহে অভিনয় করেন এবং "ইন আওয়ার নেম" (২০১০) টিভি চলচ্চিত্রে অভিনয় করে সবচেয়ে প্রতিশ্রুতিশীল নবাগত বিভাগে ব্রিটিশ ইন্ডিপেন্ডেন্ট চলচ্চিত্র পুরস্কার লাভ করেন।
২০১০ সাল থেকে তিনি "ডাউনটাউন অ্যাবি" ধারাবাহিকের ছয়টি মৌসুমে অ্যানা বেটস চরিত্রে অভিনয় করেন, এবং তার এই কাজের জন্য তিনটি প্রাইমটাইম এমি পুরস্কারের মনোনয়ন লাভ করেন এবং ২০১৪ সালে শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন। ২০১৬ সালে তিনি আইটিভিএ প্রচারিত মিনি ধারাবাহিক "ডার্ক অ্যাঞ্জেল"-এ ম্যারি অ্যান কটন চরিত্রে অভিনয় করেন এবং ২০১৭ সালে তিনি যুক্তরাজ্যে আইটিভিতে ও মার্কিন যুক্তরাষ্ট্রে সানড্যান্সটিভিতে প্রচারিত ছয়-পর্বের মিনি ধারাবাহিক "লায়ার"-এ অভিনয় করেন।
অ্যাপল টিভি
অ্যাপল টিভি () অ্যাপল ইনকর্পোরেটেড ডেভলপকৃত ও বিক্রিত ডিজিটাল মিডিয়া প্লেয়ার এবং মাইক্রোকনসোল। এটি একটি ছোট নেটওয়ার্ক এপলায়েন্স এবং বিনোদনকারী যন্ত্র যেটি একাধিক উৎস থেকে ডিজিটাল ডাটা গ্রহণ ও একটি উপযুক্ত টিভিত স্ট্রিম করতে পারে।
অখিল পাল
অখিল পাল (জন্ম: অক্টোবর ১৮, ১৯৭৪) বাংলাদেশের একজন খ্যাতিমান ভাস্কর শিল্পী। তিনি বাংলাদেশের স্বাধীনতা যুদ্ধের উপর বাংলাদেশের বিভিন্ন স্থানে অনেকগুলো ভাস্কর্য তৈরি করেছেন।
অখিল পাল জন্মগ্রহণ করেন ১৯৭৪ সালের ১৮ অক্টোবর নেত্রকোনা জেলার আটপাড়া উপজেলার লুনেশ্বর গ্রামে। বাবার নাম নরেন্দ্র পাল এবং মাতার নাম সুধারানী পাল। তিনি বাবা মায়ের আট সন্তানের মধ্যে সপ্তম। তার স্ত্রীর নাম আদ্রিতা পাল রীমা এবং এক কন্যা সন্তান যার নাম অরুন্ধতি পাল।
অখিল পাল শিক্ষা জীবনের শুরু গ্রামের লুনেশ্বরি সরকারি প্রাথমিক স্কুলে। মাধ্যমিক নাজিরগঞ্জ উচ্চ বিদ্যালয়ে। তারপর কলেজ জীবন কাটান আটপাড়া কলেজে। এরপর নারায়ণগঞ্জ চারুকলা ইনস্টিটিউট থেকে বিএফএ করেন।
অখিল পাল মূলত বাংলাদেশের একজন খ্যাতিমান ভাস্কর এবং তার কর্মজীবনও এই ভাস্কর্যের উপর। তিনি এই পর্যন্ত বাংলাদেশের ইতিহাসের উপর তৈরি করা অনেক খ্যাতিসম্পূর্ণ ভাস্কর্য তৈরি করেছেন। যার ফলে তিনি অনেক সু-খ্যাতি অর্জন করেছেন। ছোটবেলা থেকে তার এই কাজের প্রতি অনেক আগ্রহ ছিল। প্রথমে তিনি মা এবং বড় ভাইয়ের কাছ থেকে প্রতিমা বানানো শিখেছেন। এরই ধারাবাহিকতায় পরবর্তীতে তিনি বিভিন্ন ভাস্কর্য তৈরিতে পারদর্শী হয়ে উঠেন।
অখিল পাল বাংলাদেশের ইতিহাসের উপর বিভিন্ন ধরনের এই পর্যন্ত অনেকগুলো ভাস্কর্য তৈরি করেছেন। যেগুলো তাকে ভাস্কর্য শিল্পের শ্রেষ্ঠত্বের আসনে নিয়ে গেছে। অখিল পালের তৈরিকৃত এই পর্যন্ত যতগুলো ভাস্কর্য আছে, সেগুলোর তালিকা নিচে দেওয়া হলো।
...আরো অনেক।
বাংলাদেশ মানবাধিকার নাট্য পরিষদ থেকে ২০১৪ সালে গুণীজন সংবর্ধনা পুরস্কার লাভ করেন।
প্রবাসী-প্রেরিত অর্থ
প্রবাসী-প্রেরিত অর্থ বা রেমিট্যান্স () হল প্রবাসে কর্মরত কোন অভিবাসী কর্মী তার মাতৃরাষ্ট্রে যে অর্থ প্রেরণ করে। উন্নয়নশীল দেশগুলিতে আন্তর্জাতিক অর্থসাহায্যের পাশাপাশি প্রবাসী অভিবাসীদের প্রেরিত অর্থ দেশগুলির অন্তর্মুখী অর্থপ্রবাহের অন্যতম উৎস। এগুলি আন্তর্জাতিক পুঁজি প্রবাহের অন্যতম অংশ; শ্রম-রপ্তানিকারী দেশগুলির ক্ষেত্রে এটি বিশেষভাবে প্রযোজ্য। ২০১৪ সালে ৪৩ হাজার ৬০০ কোটি মার্কিন ডলার উন্নয়নশীল দেশগুলিতে প্রবাসী-প্রেরিত অর্থ হিসেবে প্রবেশ করে, যা একটি রেকর্ড। ২০১৫ সালে মোট বৈশ্বিক প্রবাসী-প্রেরিত অর্থের পরিমাণ ছিল ৫৮ হাজার ২০০ কোটি মার্কিন ডলার। ভারত ও চীনসহ কিছু রাষ্ট্র প্রতি বছর তাদের প্রবাসী কর্মীসম্প্রদায়ের কাছ থেকে হাজার হাজার কোটি মার্কিন ডলার অর্জন করে থাকে। ২০১৪ সালে ভারত প্রায় ৭ হাজার কোটি মার্কিন ডলার এবং চীন প্রায় ৬ হাজার ৪০০ কোটি প্রবাসী-প্রেরিত অর্থ অর্জন করে।
শরদুল ভিহন
শরদুল ভিহন (জন্ম ১১ জানুয়ারি ২০০৩) একজন ভারতীয় শ্যুটার। ২০১৮ সালে, জাকার্তা পেলবঙ্গে, এশিয়ান গেমসে, মাত্র ১৫ বছর বয়সে পুরুষের ডাবল ট্র্যাপে ইভেন্টে রৌপ্য পদক জিতেছিলেন।
জ্যোতিভূষণ চাকী
জ্যোতিভূষণ চাকী (মৃত্যু ২৭ মার্চ ২০০৮) একজন বাঙালি ভারতীয় শিক্ষাবিদ ও ভাষাবিদ ছিলেন। তিনি ১৮টি ভাষায় পারদর্শী ছিলেন।
শহিদুল ইউসুফ সোহেল
শহিদুল ইউসুফ সোহেল হলেন একজন বাংলাদেশী পেশাদার ফুটবলার, যিনি বাংলাদেশ প্রিমিয়ার লীগের ক্লাব আবাহনী লিমিটেড এবং বাংলাদেশ ফুটবল দলের হয়ে একজন গোলরক্ষক হিসেবে খেলেন।
কেষ্ট কুমার বসু
কেষ্ট কুমার বসু হলেন একজন বাংলাদেশী পেশাদার ফুটবলার, যিনি বাংলাদেশ প্রিমিয়ার লীগের ক্লাব শেখ জামাল ধানমন্ডি ক্লাব এবং বাংলাদেশ ফুটবল দলের হয়ে একজন রক্ষণভাগের খেলোয়াড় হিসেবে খেলেন।
আশরাফ মাহমুদ লিঙ্কন
আশরাফ মাহমুদ লিঙ্কন হলেন একজন বাংলাদেশী পেশাদার ফুটবলার, যিনি বাংলাদেশ প্রিমিয়ার লীগের ক্লাব শেখ রাসেল এবং বাংলাদেশ ফুটবল দলের হয়ে একজন রক্ষণভাগের খেলোয়াড় অথবা মধ্যমাঠের খেলোয়াড় হিসেবে খেলেন।
মোনায়েম খান রাজু
মোনায়েম খান রাজু হলেন একজন বাংলাদেশী পেশাদার ফুটবলার, যিনি বাংলাদেশ প্রিমিয়ার লীগের ক্লাব শেখ রাসেল ক্রীড়া চক্র এবং বাংলাদেশ ফুটবল দলের হয়ে একজন মধ্যমাঠের খেলোয়াড় হিসেবে খেলেন।
ইয়াসিন খান
ইয়াসিন খান হলেন একজন বাংলাদেশী পেশাদার ফুটবলার, যিনি বাংলাদেশ প্রিমিয়ার লীগের ক্লাব শেখ জামাল ধানমন্ডি ক্লাব এবং বাংলাদেশ ফুটবল দলের হয়ে একজন রক্ষণভাগের খেলোয়াড় হিসেবে খেলেন। ২০১৪ সালের ২রা ডিসেম্বর তারিখে, তিনি কিংস কাপের ফাইনালে তিনি পুনে এফসির বিরুদ্ধে গোল করেন।
মাকসুদুর রহমান মোস্তাক
মাকসুদুর রহমান মোস্তাক হলেন একজন বাংলাদেশী পেশাদার ফুটবলার, যিনি বাংলাদেশ প্রিমিয়ার লীগের ক্লাব শেখ জামাল ধানমন্ডি ক্লাবের হয়ে একজন গোলরক্ষক হিসেবে খেলেন।
মাজহারুল ইসলাম হিমেল
মাজহারুল ইসলাম হিমেল হলেন একজন বাংলাদেশী পেশাদার ফুটবলার, যিনি বাংলাদেশ প্রিমিয়ার লীগের ক্লাব শেখ জামাল ধানমন্ডি ক্লাব এবং বাংলাদেশ ফুটবল দলের হয়ে একজন গোলরক্ষক হিসেবে খেলেন।
হেমন্ত ভিনসেন্ট বিশ্বাস
হেমন্ত ভিনসেন্ট বিশ্বাস (জন্ম: ১৩ ডিসেম্বর ১৯৯৫) হলেন একজন বাংলাদেশী পেশাদার ফুটবলার, যিনি বাংলাদেশ প্রিমিয়ার লীগের ক্লাব সাইফ স্পোর্টিং ক্লাব এবং বাংলাদেশ ফুটবল দলের হয়ে একজন মধ্যমাঠের খেলোয়াড় হিসেবে খেলেন।
মোহামেডান স্পোর্টিং ক্লাব
চট্টগ্রাম আবাহনী
সোনাল ভেঙ্গুরলেকর
সোনাল ভেঙ্গুরলেকর হলেন একজন ভারতীয় টেলিভিশন অভিনেত্রী। তিনি কালারস টিভিতে প্রচারিত শাস্ত্রী সিস্টার্সে দেবযানী শাস্ত্রী চরিত্রে অভিনয় করেছেন। এছাড়াও তিনি "ইয়ে ভাদা রাহা" এবং "দিল দোস্তি ডান্সে" অভিনয় করেছেন।
বিজয়েন্দ্র কুমেরিয়া
বিজয়েন্দ্র কুমেরিয়া হলেন একজন ভারতীয় টেলিভিশন অভিনেতা, যিনি আজ কি হাউসওয়াইফ হ্যায়... সাব জানতি হ্যায়, পেয়ার কা দর্দ হ্যায় মিঠা মিঠা পেয়ারা পেয়ারা, তুমহারি পাখি এবং শাস্ত্রী সিস্টার্সের মতো ধারাবাহিকে অভিনয় করেছেন। তিনি ২০১৪ সালে ঈশিতা গাঙ্গুলির বিপরীতে শাস্ত্রী সিস্টার্স ধারাবাহিকে প্রথমবারের মতো প্রধান চরিত্রে অভিনয় করেছেন, যার মাধ্যমে তিনি খ্যাতি অর্জন করেন। বর্তমানে তিনি কালারস টিভিতে সম্প্রচারিত ধারাবাহিক উড়ানে সুরজ রাজবংশী চরিত্রে অভিনয় করছেন।
বিজয়েন্দ্র কুমেরিয়া হচ্ছেন একজন পাঞ্জাবি ব্যক্তি, ভারতের আহমেদাবাদ হচ্ছে তার মাতৃভূমি।
ছোটে মিয়াঁ
ছোট মিয়া হলো একটি ভারতীয় কৌতুকপ্রদ অনুষ্ঠান। এটি কালারস টিভিতে প্রচারিত হয়েছে, যেখানে জুহি পারমার এবং কপিল শর্মা অনুষ্ঠানটির উপস্থাপনা করেছেন। এছাড়াও রাহুল মহাজন এবং শচীন পিলগৌকর বিচারকের দায়িত্ব পালন করেছেন। অনুষ্ঠানটির রচয়িতা হচ্ছেন দিনেশ ব্রিগেডিয়ার।
রিভার ফিনিক্স
রিভার জুড ফিনিক্স (; ২৩ আগস্ট ১৯৭০ – ৩১ অক্টোবর ১৯৯৩) ছিলেন একজন মার্কিন অভিনেতা, সঙ্গীতজ্ঞ ও সমাজকর্মী। তিনি রেইন ফিনিক্স, হোয়াকিন ফিনিক্স, লিবার্টি ফিনিক্স ও সামার ফিনিক্সের বড় ভাই।
ফিনিক্স ২৪টি চলচ্চিত্র ও টেলিভিশন নাটকে অভিনয় করেন এবং টিন আইডল হিসেবে সুখ্যাতি অর্জন করেন। তিনি ১০ বছর বয়সে টেলিভিশন বিজ্ঞাপনে কাজের মাধ্যমে তার অভিনয় কর্মজীবন শুরু করেন। তিনি বিজ্ঞান কল্পকাহিনীমূলক রোমাঞ্চকর চলচ্চিত্র "এক্সপ্লোরারস" (১৯৮৫)-এ শ্রেষ্ঠাংশে অভিনয় করেন এবং তার প্রথম উল্লেখযোগ্য কাজ ছিল স্টিভেন কিং রচিত "দ্য বডি" উপন্যাসিকা অবলম্বনে নির্মিত "স্ট্যান্ড বাই মি" (১৯৮৬)। তিনি "রানিং অন এম্পটি" (১৯৮৮) চলচ্চিত্র দিয়ে প্রাপ্ত বয়স্ক অভিনেতা হিসেবে কাজ শুরু করেন এবং এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। "মাই ওন প্রাইভেট আইডাহো" (১৯৯১) ছবিতে তার কাজের জন্য তিনি ব্যাপকভাবে সমাদৃত হন এবং ভেনিস চলচ্চিত্র উৎসব হতে শ্রেষ্ঠ অভিনেতা বিভাগে ভল্পি কাপ ও শ্রেষ্ঠ অভিনেতা বিভাগে ন্যাশনাল সোসাইটি অব ফিল্ম ক্রিটিকস পুরস্কার অর্জন করেন।
১৯৯৩ সালের ৩১শে অক্টবর ফিনিক্স অতিরিক্ত ঔষধ সেবনের পর ঔষধের পার্শ্বপ্রতিক্রিয়ায় মাত্র ২৩ বছর বয়সে মারা যান। মৃত্যুকালে তিনি "ডার্ক ব্লাড" চলচ্চিত্রের কাজ করছিলেন।
নাউ এন্টারটেইনমেন্ট
'নাউ এন্টারটেইনমেন্ট'একটি আমেরিকান রেকর্ড লেবেল এবং জর্জিয়ার ভিত্তিক বিনোদন কোম্পানী। 'নাউ এন্টারটেইনমেন্ট' বেশ কয়েকটি গান এবং অ্যালবাম প্রকাশ করেছে।
নাউ এন্টারটেইনমেন্ট ২০১১ সালে টনি এম ফাউন্টেইন দ্বারা প্রতিষ্ঠিত হয়েছিল। নাউ এন্টারটেইনমেন্ট নেপির স্পিন-অফ গ্রুপ stick boys এর মূল শাখার একটি সদস্য Excluzive এর মাধ্যমে তাদের লেবেলের কাজের সূচনা করে।
সূক্ষ্ম শরীর
বিভিন্ন গুহ্য, গুপ্ত এবং রহস্যবাদী শিক্ষণ অনুযায়ী, সূক্ষ্ম শরীর (ইংরেজি: subtle body) জীবিত প্রাণীর মনো-আধ্যাত্মিক উপাদানগুলির একটি ক্রম। এই ধরনের বিশ্বাসের ভিত্তিতে প্রতিটি সূক্ষ্ম শরীর অস্তিত্বের একটি সূক্ষ্ম তলের সমতুল্য হয়, একটি অনুক্রম বা শৃঙ্খলে যা ভৌত আকারে পরিণতি পায়।
হিন্দুধর্মের সবচেয়ে পবিত্র গ্রন্থগুলির মধ্যে অন্যতম, ভগবদ্গীতা অনুসারে, সূক্ষ্ম শরীর মন, বুদ্ধিমত্তা এবং অহংকার দ্বারা গঠিত, যা সমগ্র ভৌত শরীরকে নিয়ন্ত্রণ করে। এটি অন্যান্য বিভিন্ন আধ্যাত্মিক ঐতিহ্যের মধ্যেও পরিচিত: সুফিবাদে "সবচেয়ে পবিত্র শরীর" ("উজুদ-আল-আকদাস") এবং "সত্য ও প্রকৃত শরীর" ("জিস্ম আসলি হাকিকী"), টাওবাদ ও বজ্রযানে "হীরক শরীর", তিব্বতী বৌদ্ধধর্মে "লঘু শরীর" বা "রামধনু শরীর", ক্রিয়া যোগে "সুখের শরীর" এবং হারমেটিসিজম-এ "অমর দেহ" ("সোমা আথানাটন")। সূক্ষ্ম শরীরের বিভিন্ন বৈশিষ্ট্যগুলি প্রায়শই অস্পষ্ট প্রতীকীবাদের পরিপ্রেক্ষিতে বর্ণনা করা হয়: তন্ত্রে সূর্য ও চন্দ্রের সাথে সাথে বিভিন্ন ভারতীয় নদী ও দেবদেবীদের উল্লেখ করা হয়ে থাকে, যেখানে টাওবাদী রসায়নবিদ্যা কলড্রোনস এবং সিন্নাবার ক্ষেত্রের কথা বলে।
প্রায় ১৬৫০ সালে ইংরেজী সাহিত্যে "subtile body" ("সূক্ষ্ম শরীর") শব্দটি হঠাৎ উঠে আসে, এটি প্রায় ১৮৪০ সালের মধ্যে ব্যবহার না হওয়া পর্যন্ত অনিয়ন্ত্রিতভাবে প্রদর্শিত হয়। সেই সময়ে, আরও সাধারণ শব্দ হিসাবে "subtle body" ব্যবহারে আসে। ঊনবিংশ শতাব্দীতে ক্রমান্বয়ে আধুনিক অভিব্যক্তি ধীরে ধীরে লাভ করে, এবং প্রায় ১৯৪০ সাল থেকে বর্তমান সময় পর্যন্ত তাত্ক্ষণিকভাবে বৃদ্ধি ঘটে। আরও বেশি গবেষণার প্রয়োজন যা প্রকৃত লেখকদের ব্যাখ্যা করতে সাহায্য করে যারা এই শব্দটি ব্যবহার করেছেন, এবং এর দ্বারা তারা কী বোঝাতে চেয়েছেন। কিন্তু এই ইংরেজি শব্দটির সংস্কৃত শব্দ "সূক্ষ্ম" (ছোট্ট, সুস্পষ্ট, নিষ্ক্রান্ত) "শরীর" (দেহ)-এর সাথে একটি সংযোগ থাকতে পারে যা বেদে বর্ণিত হয়েছে।
সূক্ষ্ম শরীর (সংস্কৃত: "sūkṣma śarīra") ধারণার প্রথম দিকের উল্লেখ আবির্ভূত হয় উপনিষদগুলিতে, বিশেষ করে প্রাচীনতম জ্ঞাত তত্ত্বটি তৈত্তিরীয় উপনিষদ্ (প্রায় ৪র্থ বা ৫ম শতাব্দী খ্রিস্টপূর্বাব্দ)-এ পঞ্চ শরীর বা আত্মার তত্ত্বের মধ্যে আবির্ভূত হয়। তৈত্তিরীয় পাঁচটি বর্ধনশীল সূক্ষ্ম শরীর/আত্মার মধ্যে পার্থক্য দেখায়:
পরবর্তী বৈদিক গ্রন্থ সংহিতা ও ব্রাহ্মণে নামে পঞ্চ "বায়ু" বা "শ্বাস-প্রশ্বাস" ("বায়ুসমূহ, প্রাণসমূহ")-এর একটি তত্ত্ব খুঁজে পাওয়া যায়:
হোয়াকিন ফিনিক্স
হোয়াকিন ফিনিক্স (; ২৮ অক্টোবর ১৯৭৪) হলেন একজন মার্কিন অভিনেতা, প্রযোজক ও সমাজকর্মী। কাজের স্বীকৃতি হিসেবে ফিনিক্স একটি গ্র্যামি পুরস্কার, একটি গোল্ডেন গ্লোব পুরস্কার অর্জন করেছেন এবং তিনটি একাডেমি পুরস্কার ও বাফটা পুরস্কারের মনোনয়ন লাভ করেছেন। তিনি অভিনেতা রিভার ফিনিক্স এবং অভিনেত্রী রেইন ফিনিক্স, লিবার্টি ফিনিক্স ও সামার ফিনিক্সের ভাই।
ফিনিক্স তার ভাই রিভার ও বোন সামার ফিনিক্সের সাথে টেলিভিশন অনুষ্ঠানে অভিনয় শুরু করেন। তার প্রথম গুরুত্বপূর্ণ চলচ্চিত্র ভূমিকা হল হাস্যরসাত্মক নাট্যধর্মী চলচ্চিত্র "পেরেন্টহুড" (১৯৮৯)। তিনি শিশু অভিনেতা হিসেবে কাজ করার সময় তার নিজের প্রদত্ত নাম লিফ ফিনিক্স নামে কাজ করতেন। পরবর্তীকালে তিনি তার জন্মনাম হোয়াকিন নামে কাজ শুরু করেন এবং "টু ডাই ফর" (১৯৯৫) ও "কুইলস" (২০০০) চলচ্চিত্র পার্শ্ব চরিত্রে অভিনয় করে সমাদৃত হন। তিনি ঐতিহাসিক মহাকাব্যিক "গ্ল্যাডিয়েটর" (২০০০) চলচ্চিত্রে কমোডাস চরিত্রে অভিনয় করে আন্তর্জাতিক অঙ্গনে পরিচিতি লাভ করেন, এবং শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। তিনি সঙ্গীতজ্ঞ জনি ক্যাশের জীবনীমূলক "ওয়াক দ্য লাইন" (২০০৫) ও "দ্য মাস্টার" (২০১২) চলচ্চিত্রে অভিনয় করে আরও দুটি একাডেমি পুরস্কারের মনোনয়ন লাভ করেন এবং দ্বিতীয় চলচ্চিত্রটির জন্য শ্রেষ্ঠ অভিনেতা বিভাগে ভল্পি কাপ অর্জন করেন। তিনি ও রিভার ফিনিক্স একমাত্র ভ্রাতৃদ্বয়, যাদের অভিনয় বিভাগে একাডেমি পুরস্কারের মনোনীত হয়েছেন।
ভেনম (চলচ্চিত্র)
ভেনম হল একটি মার্কিন অতিমানব চলচ্চিত্র যেটি ৫ই অক্টোবর ২০১৮ সালে মার্কিন যুক্তরাষ্ট্রে মুক্তি পেয়েছে। চলচ্চিত্রটি মূলত মার্ভেল কমিকস-এর "ভেনম" চরিত্রের উপর ভিত্তি করে নির্মিত হয়েছে। এর প্রযোজনা প্রতিষ্ঠান কলাম্বিয়া পিকচার্স।
এক কেলেঙ্কারীর পর সাংবাদিক এডি ব্রুক তার পেশাজীবন পুনঃপ্রতিষ্ঠার লক্ষ্যে লাইফ ফাউন্ডেশন (মার্বেল কমিকস্-এর কাল্পনিক চরিত্র) নামক একটি দলকে নিয়ে অনুসন্ধান শুরু করেন। কিন্তুু অনুসন্ধানের এক পর্যায়ে সে সিমবায়োটি (আরেক কাল্পনিক চরিত্র) নামের এক ভীনগ্রহের প্রাণীর সংস্পর্শে আসে যা এডির দেহের সাথে যুক্ত হয়ে তাকে অতিমানবিয় ক্ষমতা প্রদান করে।এই চলচ্চিত্রের দৃশ্যধারনের কাজ শুরু হয় অক্টোবর ২৩, ২০১৭ সাল থেকে। এই ছবির বেশিরভাগ চিত্রায়ন আটলান্টা, নিউ ইয়র্ক সিটিতে।
"ভেনম" ২০১৮ সালের ৫ই অক্টোবর সমগ্র মার্কিন যুক্তরাষ্ট্র জুড়ে মুক্তি পায়।
বহুজাতিক কোম্পানি
বহুজাতিক কোম্পানি () বা মাল্টিন্যাশনাল কোম্পানি হলো এমন একটি কর্পোরেট অর্গানাইজেশন যেটি তাদের নিজের দেশের বাইরেও এক বা একাধিক দেশে পণ্য ও সেবা উৎপাদন পরিচালনা করে। ব্ল্যাকস ল অভিধানের মতে, কোন কোম্পানি বা গ্রুপ যদি দেশের বাইরে থেকে তাদের মোট লভ্যাংশের ২৫% অর্জন করে তবে তাকে বহুজাতিক কোম্পানি বলা যায়।
বহুজাতিক কোম্পানিকে মাল্টিন্যাশনাল কর্পোরেশন, মাল্টিন্যাশনাল বা বহুজাতিক এন্টারপ্রাইজ, ট্রান্সন্যাশনাল এন্টারপ্রাইজ, আন্তর্জাতিক কোম্পানি, ইন্টারন্যাশনাল কর্পোরেশন ইত্যাদি বলেও অভিহিত করা যায়। তবে বহুজাতিক কোম্পানি ও আন্তর্জাতিক কোম্পানির মধ্যে সুক্ষ কিছু পার্থক্য বিদ্যমান।
প্রযুক্তি কোম্পানি
প্রযুক্তি কোম্পানি () একপ্রকারের ব্যবসায়ি সংগঠন যাদের প্রাথমিক উদ্দেশ্য থাকে প্রযুক্তির উন্নয়ন ও প্রস্তুতকরণ, অথবা প্রযুক্তিগত সেবা প্রদান। এর মধ্যে, ডিজিটাল ইলেকট্রিক, সফটওয়্যার, এবং ইন্টারনেট-ভিত্তিক সেবা সম্পর্কিত ব্যবসায়, যেমন ই-কমার্স সেবাও অন্তর্ভুক্ত করা যায়।
অ্যাপল, এইচপি, আইবিএম, আমাজন, মাইক্রোসফট, গুগল, ইনটেল, ওরাকল, ও ইবে প্রযুক্তি কোম্পানির আদিরূপ।
বৃহৎ কিছু প্রযুক্তি কোম্পানি আবিষ্কার, গবেষণার জন্যে বিশাল পরিমাণ ব্যয়ের জন্যে পরিচিত। প্রাইসওয়াটারহাউজক্রুপার্সের ২০১৭ গ্লোবাল ইনোভেশন ১০০০ র‍্যাংকিং এ, সবচেয়ে বেশি ইনোভেটিভ ২০টি কোম্পানির ৯টিই প্রযুক্তি কোম্পানি ছিলো।
ব্ল্যাকের আইন অভিধান
এই অভিধানের সর্বশেষ সংস্করণ এবং সংক্ষেপিত ও পকেট সংস্করণ; কোনো শিক্ষার্থী বা আইনে অনভিজ্ঞ ব্যক্তি কোনো সমস্যায় পরলে সে সমস্যাটিকে সাধারণভাবে বুঝতে উপযোগী ভূমিকা পালন করে।
প্রথম সংস্করণ প্রকাশিত হয় ১৮৯১ সালে এবং দ্বিতীয় সংস্করণ প্রকাশিত হয় ১৯১০ সালে। এর নবম সংস্করণ ২০০৯ সালের গ্রীষ্মের প্রকাশিত হয়।
২০০৬ সালের শেষ দিকে এই অভিধানের ৮ম সংস্করণ উপলব্ধ আছে, তবে এই অভিধান দেখতে অর্থ মুল্য পরিশোধ করতে হয়।, ওয়েস্ট একাডেমিক ডিজিটাল "ব্ল্যাক ল অভিধান" ৮ম সংস্করণ প্রকাশ করেছে ()। এই প্রকাশনায় তারা মাইক্রোসফট ওয়ার্ড, মোজিলা ফায়ারফক্স এবং ইন্টারনেট এক্সপ্লোরারকে একীভূত করেছে।
"ব্ল্যাক এর ল অভিধান" (১৯১০) এর দ্বিতীয় সংস্করণ পাবলিক ডোমেনের আওতায় প্রকাশিত হয় এবং এটি বিনামূল্যে উপলব্ধ। তবে নির্দিষ্ট বয়স না হলে, এই অনলাইন সংস্করণে সবাই প্রবেশাধিকার পায় না। এই আইনীয়বই এক্সচেঞ্জ লিমিটেড. প্রথম এবং দ্বিতীয় সংস্করণ (যথাক্রমে ( এবং ) পুনর্মুদ্রণ করে। অবশ্য এই অভিধান উইন্ডোজ ফোন ও এর দশম সংস্করণ এপল ব্যবহারকারীদের জন্য উন্মুক্ত।
আইপড
আইপড () অ্যাপলের বহনযোগ্য মিডিয়া প্লেয়ার ও মাল্টিপারপাস পকেট কম্পিউটারের একটি সিরিজ অক্টোবর ২৩, ২০০১ সালে, আইটিউন্সের ম্যাকিন্টশ সংস্করণ মুক্তির মাস পর আইপডের প্রথম সংস্করণ মুক্তি পায়। জুলাই ২৭, ২০১৭ মোতাবেক, শুধুমাত্র আইপড টাচই এখন প্রোডাকশনে আছে।
এফএল স্টুডিও
এফএল স্টুডিও (পূর্বে FruityLoops নামে পরিচিত) একটি ডিজিটাল অডিও ওয়ার্কস্টেশন যা বেলজিয়ান কোম্পানি ইমেজ-লাইন দ্বারা নির্মিত। এফএল স্টুডিও প্যাটারনভিত্তিক মিউজিক সিকুয়েন্সারসহ গ্রাফিক্যাল উইজার ইন্টারফেজ প্রদান করে। মাইক্রোসফট উইন্ডোজ ও ম্যাক এর জন্য চারটি আলাদা ভার্সনে এফএল স্টুডিও রয়েছে - ফ্রুটি সংস্করণ, প্রডিউসার সংস্করণ, সিগনেচার বান্ডেল এবং অল প্লাগিন্স বান্ডেল। ইমেজ-লাইন এফএল স্টুডিও ক্রয়কারী কাস্টমারদের জন্য ফ্রি আপগ্রেড সুবিধা প্রদান করে। এছাড়াও আইফোনয আইপড টাচ, আইপ্যাড এবং এন্ড্রয়েডের জন্য এলএল স্টুডিও মোবাইল রয়েছে।
এফএল স্টুডিও অন্য অডিও ওয়ার্কস্টেশন প্রোগ্রামগুলিতে একটি VST প্রোগ্রাম হিসেবেও ব্যবহার করা যায় এবং এটি একটি ReWire ক্লায়েন্ট হিসাবেও কাজ করে। ইমেজ-লাইন অন্যান্য VST প্রোগ্রাম এবং অডিও অ্যাপ্লিকেশনগুলিও তৈরী করে। অনেক হিপ-হপ প্রডিউসার এবং ইডিএম ডিজে এফএল স্টুডিও ব্যবহার করেন, যেমন - মার্টিন গ্যারিক্স, সেভেল লাইন্স, ডাইরো, ম্যাডিওন, পোর্টার রবিনসন।
এফএল স্টুডিও ২০ উইন্ডোজ ৭/৮/১০ (৩২-বিট বা ৬৪-বিট সংস্করণ) অথবা ম্যাকওএস ১০.১১ / ১০.১১ / ১০.১৩ তে কাজ করে। এফএল স্টুডিও চালাতে ২গিগাহার্জ AMD বা পূর্ণ SSE1 সমর্থন সঙ্গে ইন্টেল পেন্টিয়াম সিপিউ প্রয়োজন। এর জন্য 2 গিগাবাইট ফ্রি ডিস্ক স্পেস প্রয়োজন এবং ৪ গিগাবাইট র‍্যামের জন্য সুপারিশ করা হয়। এল স্টুডিও একটি অভ্যন্তরীণ 32-বিট ভাসমান পয়েন্ট ইঞ্জিন ব্যবহার করে অডিও প্রসেস। এটা WDM বা ASIO সক্রিয় ড্রাইভারগুলি ব্যবহার করে 19২ কিলোহার্জ পর্যন্ত স্যাম্পলিং হার সমর্থন করে।
রানাঘাট দক্ষিণ বিধানসভা কেন্দ্র
রানাঘাট দক্ষিণ (বিধানসভা কেন্দ্র) ভারতীয় রাজ্য পশ্চিমবঙ্গের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৯০ নং রানাঘাট দক্ষিণ (এসসি) বিধানসভা কেন্দ্রটি অনিশমালি, বৈদ্যপুর-১, বৈদ্যপুর-২, দেবগ্রাম, মাঝেরগ্রাম, নোকারি, শ্যামনগর এবং রঘুনাথপুর হিজুলি-১ গ্রাম পঞ্চায়েত গুলি রানাঘাট-২ সমষ্টি উন্নয়ন ব্লক এবং আনুলিয়া, হাবিবপুর, নওপাড়া মাসুন্ডা, পায়রাডাঙ্গা, রামনগর-২ এবং তারাপুর গ্রাম পঞ্চায়েত গুলি রানাঘাট-১ সমষ্টি উন্নয়ন ব্লক এবং কুপার্স ক্যাম্প নির্দিষ্ট এলাকা এর অন্তর্গত।
রানাঘাট দক্ষিণ বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। রানাঘাট পূর্ব এবং পশ্চিম কেন্দ্রটি পূর্বে নবদ্বীপ লোকসভা কেন্দ্রের অন্তর্গত ছিল।
২০১১ সালের নির্বাচনে, তৃণমূল কংগ্রেসের আবির রঞ্জন বিশ্বাস তার নিকটতম প্রতিদ্বন্দ্বী সিপিআই (এম) -এর আলোক দাসকে পরাজিত করেন।
২০০৬ সাল পর্যন্ত, রানাঘাট দুইটি বিধানসভা কেন্দ্র ছিল রানাঘাট পূর্ব এবং রানাঘাট পশ্চিম। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে।
২০০৬ সালের বিধানসভা নির্বাচনে, সিপিআই (এম) -এর দেবেন্দ্রনাথ বিশ্বাস রানাঘাট পূর্ব (এসসি) কেন্দ্র থেকে জয়ী হন, তার নিকটবর্তী প্রতিদ্বন্দ্বী তৃণমূল কংগ্রেসের নীলিমা নাগ (মল্লিক)কে পরাজিত করেন। ২০০১ সালে সিপিআই (এম) -এর অসীম বালা তৃণমূল কংগ্রেসের ডা: রমেন্দ্রনাথ বিশ্বাসকে পরাজিত করেন। সিপিআই (এম) -এর বিনয় কৃষ্ণ বিশ্বাস ১৯৯৬ এবং ১৯৯১ সালে কংগ্রেসের অখিল কুমার মজুমদারকে পরাজিত করেন এবং ১৯৮৭ সালে কংগ্রেসের ডা: রমেন্দ্রনাথ বিশ্বাস পরাজিত করেন। ১৯৮২ সালে সিপিআই (এম) সতীশ চন্দ্র বিশ্বাস নির্দলের নিতাইপদ সরকারকে পরাজিত করেন। এবং ১৯৭৭ সালে কংগ্রেসের সুশীল কুমার রায়কে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) -এর অলোক কুমার দাস রানাঘাট পশ্চিম বিধানসভা কেন্দ্র থেকে জয়ী হন, তার নিকটবর্তী প্রতিদ্বন্দ্বী কংগ্রেসের শঙ্কর সিংহকে পরাজিত করেন। কংগ্রেসের শঙ্কর সিংহ ২০০১ সালে জ্যোতির্ময়ী সিকদারকে এবং ১৯৯৬ সালে সিপিআই (এম) -এর সৌরেন্দ্র নাথ নাগকে পরাজিত করেন। সিপিআই (এম) -এর সুভাষ বসু ১৯৯১ সালে কংগ্রেসের নরেশচন্দ্র চাকীকে পরাজিত করেন। সিপিআই (এম) এর গৌড়চন্দ্র কুন্ডু ১৯৮৭ সালে কংগ্রেসের শরদিন্দু বিশ্বাসকে, ১৯৮২ সালে কংগ্রেসের বিনয় চ্যাটার্জীকে এবং ১৯৭৭ সালে কংগ্রেসের নরেশচন্দ্র চাকীকে পরাজিত করেন।
সিপিআই'র নিতাইপদ সরকার ১৯৭২ সালে জয়ী হন। সিপিআই (এম) -এর নরেশচন্দ্র বিশ্বাস ১৯৭১ সালে জয়ী হন। ১৯৬৯ এবং ১৯৬৭ সালে সিপিআইয়ের নিতাইপদ সরকার জয়ী হন।
কংগ্রেসের নরেশচন্দ্র চাকী ১৯৭২ সালে জয়ী হন। ১৯৭১ এবং ১৯৬৯ সালে সিপিআই (এম) গৌড় চন্দ্র কুন্ডু জয়ী হন। কংগ্রেসের বিনয় কুমার চ্যাটার্জী ১৯৬৭ সালে জয়ী হন।
১৯৬২ এবং ১৯৫৭ সালে রানাঘাট একক আসন ছিল। সিপিআই এর গৌড় চন্দ্র কুণ্ডু ১৯৬২ সালে জয়ী হন। কংগ্রেসের বিনয় কুমার চ্যাটার্জী ১৯৫৭ সালে জয়ী হন। স্বাধীন ভারতের প্রথম নির্বাচন, ১৯৫১ সালে রানাঘাট একটি যৌথ আসন ছিল। কংগ্রেস বিজয় কৃষ্ণ সরকার এবং কেশবচন্দ্র মিত্র উভয়েই রানাঘাট কেন্দ্র থেকে জয়লাভ করেন।
মার্লি ম্যাটলিন
মার্লি বেথ ম্যাটলিন (; জন্ম: ২৪ আগস্ট ১৯৬৫) হলেন একজন মার্কিন অভিনেত্রী, লেখিকা ও সমাজকর্মী। তিনি "চিলড্রেন অব আ লেসার গড" (১৯৮৬) ছবিতে অভিনয় করে শ্রেষ্ঠ অভিনেত্রীর জন্য একাডেমি পুরস্কার অর্জন করেন, এবং এখন পর্যন্ত একমাত্র বধির অভিনয়শিল্পী হিসেবে তিনি এই পুরস্কার লাভ করেন। এছাড়া এই কাজের জন্য তিনি শ্রেষ্ঠ নাট্য অভিনেত্রী বিভাগে গোল্ডেন গ্লোব পুরস্কার অর্জন করেন। তার অনান্য টেলিভিশন ও চলচ্চিত্রে কাজের জন্য তিনি দুটি গোল্ডেন গ্লোব পুরস্কারের মনোনয়ন এবং চারটি এমি পুরস্কারের মনোনয়ন লাভ করেন। ১৮ মাস বয়সে অসুস্থতা ও প্রবল জ্বরের জন্য বধির হয়ে যাওয়া ম্যাটলিন ন্যাশনাল অ্যাসোসিয়েশন অব দ্য ডিফের বিশিষ্ট সদস্য।
ম্যাটলিন ইলিনয়ের মর্টন গ্রোভে জন্মগ্রহণ করেন। তার পিতা ডোনাল্ড ম্যাটলিন (১৯৩০-২০১৩) ছিলেন একজন গাড়ি ব্যবসায়ী এবং মাতা লিবি (প্রদত্ত নাম: হ্যামার)। ১৮ মাস বয়সে অসুস্থতা ও প্রবল জ্বরে আক্রান্ত হয়ে তার ডান কান সম্পূর্ণ এবং বাম কান ৮০ ভাগ বধির হয়ে যায়। তিনি তার পরিবারের একমাত্র বধির। তিনি ও তার দুই বড় ভাই এরিক ও মার্ক সংস্কারকৃত ইহুদি পরিবারে বেড়ে ওঠেন। তার পরিবার পোলীয় ও রুশ ইহুদি বংশোদ্ভূত।
ম্যাটলিন বধিরদের জন্য নির্মিত কংগ্রেগেশন বিন শ্যালমে পড়াশোনা করেন এবং হিব্রু ধ্বনি শেখার পর তৌরাতের বাত মিৎজভাহ অংশ শিখতে সমর্থ হন। ম্যাটলিন আর্লিংটন হাইটসের জন হার্সি হাই স্কুলে ও পরে হারপার কলেজে পড়াশোনা করেন।
ফের্নান্দো পাচেকো ফ্লোরেস
ফের্নান্দো পাচেকো ফ্লোরেস (জন্ম: ১৮ মে ১৯৯২) হলেন একজন স্পেনীয় পেশাদার ফুটবলার, যিনি লা লিগায় আলাভেসের হয়ে একজন গোলরক্ষক হিসেবে খেলেন।
কার্লোস ভিগারায়
কার্লোস মার্তিন ভিগারায় (জন্ম: ৭ সেপ্টেম্বর ১৯৯৪) হলেন একজন স্পেনীয় পেশাদার ফুটবলার, যিনি লা লিগায় আলাভেসের হয়ে একজন রক্ষণভাগের খেলোয়াড় হিসেবে খেলেন।
রুবেন দুয়ার্তে
রুবেন দুয়ার্তে সানচেজ (জন্ম: ১৮ অক্টোবর ১৯৯৫) হলেন একজন স্পেনীয় পেশাদার ফুটবলার, যিনি লা লিগায় আলাভেসের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন ফুল-ব্যাক হলেও সেন্টার ব্যাক হিসেবেও খেলে থাকেন।
আন্তোনিও আদান
আন্তোনিও আদান গায়িদো (; জন্ম: ১৩ মে ১৯৮৭) হলেন একজন স্পেনীয় পেশাদার ফুটবলার, যিনি লা লিগায় আতলেতিকো মাদ্রিদের হয়ে একজন গোলরক্ষক হিসেবে খেলেন।
তিনি হচ্ছেন রিয়াল মাদ্রিদের যুব পর্যায়ের একজন খেলোয়াড়, যেখানে তিনি একজন বদলি খেলোয়াড় হিসেবে খেলতেন। পরবর্তীতে তিনি ২০১৪ সালে, লা লিগার ক্লাব রিয়াল বেতিসে যোগদান করেন, যেখানে তিনি তার ক্যারিয়ারের অধিকাংশ সময় অতিবাহিত করেছেন।
স্পেনের বয়সভিত্তিক দলগুলোর হয়ে, আদান সর্বমোত ৩৯টি আন্তর্জাতিক ম্যাচ খেলেছেন।
রিয়াল মাদ্রিদ
বেতিস
আতলেতিকো মাদ্রিদ
স্পেন অনূর্ধ্ব-১৯
থমাস পার্তি
থমাস তেয়ে পার্তি (জন্ম: ১৩ জুন ১৯৯৩), অধিক পরিচিত থমাস নামে, হলেন একজন স্পেনীয় পেশাদার ফুটবলার, যিনি লা লিগায় আতলেতিকো মাদ্রিদ এবং ঘানা ফুটবল দলের হয়ে একজন মধ্যমাঠের খেলোয়াড় হিসেবে খেলেন।
মার্কোজ ইয়োরেন্তে
মার্কোজ ইয়োরেন্তে মোরেনো (; জন্ম: ৩০ জানুয়ারি ১৯৯৫) হলেন একজন স্পেনীয় পেশাদার ফুটবলার, যিনি লা লিগায় রিয়াল মাদ্রিদের হয়ে একজন মধ্যমাঠের খেলোয়াড় হিসেবে খেলেন।
আইটিউন্স
আইটিউন্স () অ্যাপলের মিডিয়া প্লেয়ার, মিডিয়া লাইব্রেরি, ইন্টারনেট রেডিও ব্রডকাস্টার, এবং মোবাইল ডিভাইস ম্যানেজমেন্ট অ্যাপলিকেশন। জানুয়ারি ৯, ২০০১ সালে আইটিউন্সের ঘোষণা দেওয়া হয়। ম্যাক ওএস ও মাইক্রোসফট উইন্ডোজে এটি ডিজিটাল মাল্টিমিডিয়া ফাইল চালানো, নামানো ও অর্গানাইজ করতে ব্যবহার করা হয়। আইটিউন্স স্টোর ব্যবহার করে কন্টেন্টগুলো প্রথমে কিনে নিতে হয়।
আইওয়ার্ক
আইওয়ার্ক () অ্যাপলের ম্যাক ওএস ও আইওএস অপারেটিং সিস্টেমের জন্যে তাদের নিজস্ব অফিস স্যুট। এটি আইক্লাউড ওয়েবসাইটের জন্যে ক্রস প্ল্যাটফরমেও এভেইলএবল।
এর মধ্যে কিনোট, প্রেজেন্টেশন প্রোগ্রাম; ওয়ার্ড প্রসেসিং ও ডেস্কটপ পাবলিশিং অ্যাপলিকেশন পেজেস; এবং স্প্রেডশিট অ্যাপলিকেশন নাম্বারস থাকে।
ফাইনাল কাট প্রো
ফাইনাল কাট প্রো () প্রথমে ম্যাক্রোমিডিয়া ইনকর্পোরেটেড ও পরবর্তীতে অ্যাপল ইনকর্পোরেটেড ডেভলপকৃত নন-লিনিয়ার ভিডিও এডিটিং সফটওয়্যার। সাম্প্রতিকতম সংস্করণ ফাইনাল কাট প্রো এক্স ১০.৪.৩ ম্যাক ওএস হাই সিয়েরা বা পরের সংস্করণ চালিত ইনটেল-ভিত্তিক ম্যাক কম্পিউটারে চলে। এ সফটওয়্যার ব্যবহারকারীকে ভিডিওকে হার্ডড্রাইভে (ইন্টারনাল বা এক্সটারনাল) লগ বা ট্রান্সফার করার সুযোগ দেয়, যেখানে এটি এডিট, প্রসেস বা একাধিক ফরম্যাটে আউটপুট করা যায়। অ্যাপল ২০১১ সালে পরিপূর্ণভাবে পুনর্লিখিত ফাইনাল কাট প্রো এক্স আনে।
আইক্লাউড
আইক্লাউড () অক্টোবর ২১, ২০১১ সালে মুক্তিপ্রাপ্ত অ্যাপলের একটি ক্লাউড স্টোরেজ ও ক্লাউড কম্পিউটিং সেবা।, এ সেবার ৭৮২ মিলিয়ন ব্যবহারকারী রয়েছে।
এই সেবাটি এর ব্যবহারকারীকে দূরবর্তী কোন সার্ভারে ডাটা, যেমন— ডকুমেন্ট, ফটো, এবং মিউজিক সংরক্ষণ করার সুবিধা দিয়ে থাকে, যাতে তা পরবর্তীতে আইওএস, ম্যাক ওএস অথবা মাইক্রোসফট উইন্ডোজ চালিত যন্ত্রে ডাউনলোড করা যায়। একই সাথে যন্ত্রগুলো হারিয়ে গেলে বা চুরি হয়ে গেলে এর মাধ্যমে নিয়ন্ত্রণ করা যায়।
পশ্চিমবঙ্গের জাতীয় গুরুত্বপূর্ণ সৌধসমূহের তালিকা
এটি ভারতীয় রাজ্য পশ্চিমবঙ্গের জাতীয় গুরুত্বপূর্ণ সৌধের একটি তালিকা যা আনুষ্ঠানিকভাবে প্রত্নতাত্ত্বিক জরিপের ওয়েবসাইটের মাধ্যমে স্বীকৃত এবং উপলব্ধ।
স্টিভেন ফ্রাই
স্টিভেন ফ্রাই হলেন একজন ইংরেজ অভিনেতা, কৌতুকাভিনেতা, লেখক, উপস্থাপক, ও সমাজকর্মী। তিনি ও হিউ লরি যৌথভাবে ফ্রাই ও লরি যুগল হিসেবে "আ বিট অব ফ্রাই অ্যান্ড লরি" এবং "জিভেস অ্যান্ড উস্টার" অনুষ্ঠান পরিবেশনা করেন।
ফ্রাই ওয়াইল্ড চলচ্চিত্রে অভিনয় করে একটি গোল্ডেন গ্লোব পুরস্কারের মনোনয়ন লাভ করেন। এছাড়া তার অন্যান্য উল্লেখযোগ্য ভূমিকা হল বিবিসি টেলিভিশনের ধারাবাহিক "ব্ল্যাকেডার"-এ মেলচেট, "কিংডম" ধারাবাহিক, "বোনস" ধারাবাহিকে ডক্টর গর্ডন ওয়াইট এবং "ভি ফর ভেন্ডেট্টা" চলচ্চিত্রে গর্ডন ডিয়েট্রিচ। তিনি কয়েকটি প্রামাণ্যচিত্র ধারাবাহিক রচনা ও উপস্থাপন করেছেন, তন্মধ্যে রয়েছে এমি পুরস্কার বিজয়ী "স্টিভেন ফ্রাই দ্য সিক্রেট লাইফ অব দ্য ম্যানিক ডিপ্রেসিভ" এবং ভ্রমণ ধারাবাহিক "স্টিভেন ফ্রাই ইন আমেরিকা"। তিনি ২০০৩ থেকে ২০১৬ সাল পর্যন্ত বিবিসি টেলিভিশনের কুইজ শো "কিউআই"-এর সঞ্চালক ছিলেন।
ফ্রাই ১৯৫৭ সালের ২৪শে আগস্ট লন্ডনের হ্যাম্পস্টিডে জন্মগ্রহণ করেন। তার পিতা অ্যালান জন ফ্রাই একজন ব্রিটিশ চিকিৎসক ও উদ্ভাবক এবং মাতা ম্যারিঅ্যান ইভ ফ্রাই (প্রদত্ত নাম: নিউম্যান)। তার পিতা ইংরেজ এবং তার দাদা-দাদী কেন্ট ও চেশায়ারে জন্মগ্রহণ করেছিলেন। ফ্রাই পরিবার মূলত ডোরসেট, শিলিংস্টোন ও ব্ল্যান্ডফোর্ডে বসবাস করত। ১৮০০-এর দশকের শুরুতে স্যামুয়েল ফ্রাই (জেমস ফ্রাইয়ের দ্বিতীয় সন্তান) সারিতে বসবাস শুরু করেন এবং তার উত্তরসূরিরা মিডলসেক্সে বসবাস করতেন।
ফ্রাইয়ের মাতা ইহুদি ধর্মাবলম্বী, তবে তিনি ধর্মীয় বিধি-নিষেধ পালনকারী পরিবারে বেড়ে ওঠেন নি। ফ্রাইয়ের নানা-নানী মার্টিন ও রোজা নিউমান হাঙ্গেরীয় ইহুদি ছিলেন, যারা সুরানি (বর্তমান স্লোভাকিয়া) থেকে ১৯২৭ সালে ব্রিটেন আসেন। রোজা নিউমানের পিতামাতা ভিয়েনায় বসবাস করতেন। তাদের লাটভিয়ার রিগায় একটি কনসেনট্রেশন ক্যাম্পে পাঠানো হয়েছিল। সেখানে নাৎসিরা তাদের হত্যা করে। ফ্রাইয়ের মায়ের অন্যান্য আত্মীয়-স্বজনদের অউচউইৎজ ও স্টুথফে পাঠানো হয়েছিল এবং তিনি আর কখনো তাদের সাক্ষাৎ পান নি।
অ্যাপল পার্ক
অ্যাপল পার্ক () ১ অ্যাপল পার্ক ওয়ে, কুপার্টিনো, ক্যালিফোর্নিয়া, যুক্তরাষ্ট্রে অবস্থিত অ্যাপলের কোম্পানি সদরদপ্তর। এপ্রিল ২০১৭ সালে কর্মীদের জন্যে নির্মাণাধীন অবস্থায় এটাকে খুলে দেওয়া হয়। এটার গবেষণা ও উন্নয়ন সুবিধা ২,০০০ লোকের জন্য প্রবৃত্ত। এটি ১৯৯৩ সালে প্রতিষ্ঠিত এর অরিজিনাল সদরদপ্তর ১ ইনফিনিট লুপ প্রতিস্থাপিত করে।
অ্যান আর্চার
অ্যান আর্চার (; জন্ম: ২৪ আগস্ট ১৯৪৭) হলেন একজন মার্কিন অভিনেত্রী। তিনি "ফ্যাটাল অ্যাট্রাকশন" (১৯৮৭) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল "প্যারাডাইজ অ্যালি" (১৯৭৮), "প্যাট্রিয়ট গেমস" (১৯৯২), "শর্ট কাটস" (১৯৯৩), "ক্লেয়ার অ্যান্ড প্রেজেন্ট ডেঞ্জার" (১৯৯৪) এবং "লুলাবাই" (২০১৪)। তিনি ২০০১ সালে ওয়েস্ট এন্ড থিয়েটারে "দ্য গ্র্যাজুয়েট" নাটকে মিসেস রবিনসন চরিত্রে এবং ২০১৪ সালে এডিনবারা ফেস্টিভ্যাল ফ্রিঞ্জে "দ্য ট্রায়াল অব জেন ফন্ডা" নাটকে নাম ভূমিকায় অভিনয় করেন।
আর্চার ১৯৪৭ সালের ২৪শে আগস্ট ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা জন আর্চার ছিলেন একজন অভিনেতা এবং মাতা মার্জরি লর্ড ছিলেন অভিনেত্রী। তার যখন চার বছর বয়স, তখন তার পিতামাতার বিবাহবিচ্ছেদ হয়। তিনি ও তার ভাই তার নানা-নানীর কাছে বেড়ে ওঠেন। তার নানী তার অনুপ্রেরণা ছিলেন। তার পিতার দ্বিতীয় বিবাহে তার দুই সৎ ভাইবোন রয়েছে।
আর্চারের প্রথম টেলিভিশন কর্ম ছিল ১৯৭০ সালের ধারাবাহিক "মেন অ্যাট ল"। তিনি ১৯৭১ সালে মিস গোল্ডেন গ্লোব উপাধি লাভ করেন। তার প্রথম চলচ্চিত্র ছিল "দ্য হঙ্কার্স" (১৯৭২)। পরবর্তীতে তিনি "লাইফগার্ড" (১৯৭৬) ও "প্যারাডাইজ অ্যালি" (১৯৭৮) চলচ্চিত্রে অভিনয় করেন। "ফ্যাটাল অ্যাট্রাকশন" (১৯৮৭) চলচ্চিত্রে বেথ গ্যালগার চরিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। কিন্তু তিনি অলিম্পিয়া ডুকাকিসের কাছে পরাজিত হন। ১৯৯০-এর দশকে তিনি "প্যাট্রিয়ট গেমস" (১৯৯২), "শর্ট কাটস" (১৯৯৩), "ক্লেয়ার অ্যান্ড প্রেজেন্ট ডেঞ্জার" (১৯৯৪), "ইনডিসক্রেশন অব অ্যান আমেরিকান ওয়াইফ" (১৯৯৮) চলচ্চিত্রে কাজ করেন।
ত্রিপুরার ইতিহাস
ত্রিপুরা রাজ্য দীর্ঘ ইতিহাস আছে। ১৪ তম শতাব্দী থেকে ১৫ তম শতাব্দীতে ত্রিপুরা রাজ্য উত্তর ও পশ্চিমে ব্রহ্মপুত্র নদ ও দক্ষিণে বঙ্গোপসাগর পর্যন্ত বিস্তৃত ছিল, এছাড়াও সেই সময়ে ত্রিপুরা রাজ্যের মধ্যে পূর্বাঞ্চলীয় বঙ্গের এবং বার্মার কিছু অঞ্চল অন্তর্ভুক্ত ছিল।
ত্রিপুরা রাজ্যের শেষ শাসক ছিলেন কিরিত বিক্রম কিশোর মানিকয়া বাহাদুর দেবাবর্মা যিনি ১৯৪৭ থেকে ১৯৪৯ সালের মধ্যে আগরতলা শাসন করেছিলেন, যাঁকে ১৯৪৯ সালের ৯ সেপ্টেম্বর রাজ্যের সঙ্গে ভারতে একত্রিত করা হয় এবং ১৫ অক্টোবর, ১৯৪৯ সালে ত্রিপুরা রাজ্যের প্রশাসনকে অধিগ্রহণ করা হয়। 
ত্রিপুরার রাজ্যের উৎপত্তি এবং রাজাদের ইতিহাস রাজমালায় লিখিত গল্পগুলিতে পাওয়া যায়, যা হিন্দু ঐতিহ্যবাহী ইতিহাস এবং ত্রিপুরা লোককাহিনী থেকে বিরত থাকে।
প্রাচীনকালের ৭ তম শতাব্দী থেকে ত্রিপুরার রাজারা উত্তর ত্রিপুরাতে কৈলাসহরের থেকে রাজ্য শাসন করত এবং তারা তাদের শিরোনাম হিসাবে "ফা" ব্যবহার করে। ককবরক ভাষায় "ফা" শব্দের অর্থ "পিতা" বা "প্রধান"।
ত্রিপুরা রাজ্যের রাজারা তাদের রাজ্যের নাম "মানিক্য" রাখেন এবং ১৪ তম শতাব্দীতে দক্ষিণ ত্রিপুরা গোমতি নদীর তীরে উদয়পুর (পূর্বে রাঙ্গামাটি) তাদের রাজধানী স্থানান্তর করে। এটি তাদের সবচেয়ে মহিমান্বিত সময় ছিল এবং তাদের ক্ষমতা এবং খ্যাতি মোগলদের দ্বারাও স্বীকৃত হয়, যারা উত্তর ভারতে তাদের সমসাময়িক ছিল।
আধুনিক যুগে মোগলরা রাজত্বের আধিপত্য শুরু করে এবং ব্রিটিশদের কাছে মোগলরা পরাজিত হবার পর ভারতে ব্রিটিশ শাসন শুরু হয় এবং ব্রিটিশ ভারত প্রতিষ্ঠিত হয়। ১৯৭১ সালে, ব্রিটিশ ভারত সরকারের তাদের প্রশাসনে মহারাজাকে সাহায্য করার জন্য একজন কর্মী নিযুক্ত করে। এই সময়ের মধ্যে রাজ্যের রাজধানীটি ১৯ শতকের প্রথম দিকে পশ্চিম ত্রিপুরা রাজ্যের আগরতলাতে স্থানান্তরিত হয়।
ভারত স্বাধীন হওয়ার পর, ত্রিপুরা রাজ্যের রাজকীয় সাম্রাজ্য ১৯৪৯ সালে ভারত সরকারের সাথে যুক্ত হয়ে যায়। ত্রিপুরা ১ জুলাই, ১৯৬৩ সালে কেন্দ্রসাশিত অঞ্চল হয়ে ওঠে এবং ১ জানুয়ারি, ১৯৭২ সালে পূর্ণাঙ্গ রাজ্যের স্বীকৃতি লাভ করে।
হুমায়ূন কবীর ঢালী
হুমায়ূন কবীর ঢালী (জন্ম: ৩০ অক্টোবর, ১৯৬৪) বাংলাদেশের একজন শিশুসাহিত্যিক। তিনি শিশুসাহিত্যিক হিসেবে নিজ দেশ বাংলাদেশ ছাড়াও বহির্বিশ্বেও বেশ পরিচিত।
হুমায়ূন কবীর ঢালী নারায়ণগঞ্জের গোদনাইলে ১৯৬৪ সালের ৩০ অক্টোবর জন্মগ্রহণ করেন। তার পৈত্রিক নিবাস চাঁদপুর জেলার সিকিরচর গ্রামে। তিনি কলেজ জীবন থেকে লেখালেখি শুরু করেছেন। তখন তিনি বিভিন্ন ম্যাগাজিনে লেখালেখি করতেন। মূলত তিনি প্রথমে লেখালেখি শুরু করেন প্রেমের উপন্যাস নিয়ে। পরবর্তীতে শিশুসাহিত্যের দিকে ঝুঁকে পড়েন। এতে দেশে এবং বিদেশে বেশ জনপ্রিয়তা অর্জন করেছেন। আর বর্তমানে শিশুসাহিত্য নিয়েই লেখালেখি করেন। তার লেখা শিশুসাহিত্য বিদেশের অনেক দেশের পাঠ্যসূচিতে অন্তর্ভুক্ত হয়েছে। গ্রিস ও ফিলিপাইনের পাঠ্যসূচিতে তার লেখা "A Cowboy And A Magic Mango Tree" শিশুতোষ লেখাটি অন্তর্ভুক্ত হয়েছে। এছাড়াও ভারতের পশ্চিমবঙ্গ ও ত্রিপুরা থেকে ভারতের উড়িয়া ভাষায় তার বই প্রকাশিত হয়েছে। তিনি আমাদের পাঠাগারের প্রতিষ্ঠাতা এবং বাংলাদেশ শিশুসাহিত্যিক ফোরামের আহ্বায়ক।
তিনি এই পর্যন্ত প্রায় সত্তরটির মত বই লিখেছেন। এরমধ্যে উল্লেখযোগ্য হলো।
...আরো অনেক।
শিশুসাহিত্য লেখার জন্য তিনি এই পর্যন্ত অনেক পুরস্কার বা সম্মাননা অর্জন করেছেন। তার মধ্যে উল্লেখযোগ্য হলো।
পল মুনি
পল মুনি (, জন্ম: ফ্রেডেরিখ মেশিলেম মেইয়ার ভেইসেনফ্রেউন্ড; ২২ সেপ্টেম্বর ১৮৯৫ – ২৫ আগস্ট ১৯৬৭) ছিলেন একজন মার্কিন মঞ্চ ও চলচ্চিত্র অভিনেতা। তিনি পাঁচটি একাডেমি পুরস্কারের মনোনয়ন লাভ করেন এবং শ্রেষ্ঠ অভিনেতা বিভাগে একটি পুরস্কার জয়লাভ করেন।
শিকাগোতে বেড়ে ওঠা মুনি ইদ্দিশ থিয়েটারে অভিনয় জীবন শুরু করেন। ১৯৩০-এর দশকে তাকে ওয়ার্নার ব্রসের অন্যতম সম্মানিত অভিনেতা বলে গণ্য করা হত এবং তাকে যে কোন চরিত্রে অভিনয়ের করার সুযোগ দেওয়া হত। তার অভিনয় দক্ষতা তার অত্যাধিক প্রস্তুতির অংশবিশেষ এবং তিনি প্রায়শই তার অভিনীত চরিত্রের মূল চরিত্রের বৈশিষ্ট ও আচরণ নিয়ে পড়াশোনা করতেন। তাকে সাধারণত ক্ষমতাধর চরিত্রে অভিনয় করতে দেখা যেত, যেমন "স্কারফেস" (১৯৩২)-এর মুখ্য চরিত্র। এছাড়া তিনি রুপসজ্জার ব্যাপারে উচ্চ দক্ষতাসম্পন্ন ছিলেন, যা তিনি তার অভিনয়শিল্পী পিতামাতা কাছ থেকে এবং ইদ্দিশ থিয়েটারে প্রারম্ভিক মঞ্চ কর্মের সময় শিখেছিলেন। ১২ বছর বয়সে তিনি মঞ্চে ৮০ বছর বয়সী বৃদ্ধের চরিত্রে অভিনয় করেন এবং "সেভেন ফেসেস" চলচ্চিত্রে তিনি সাতটি ভিন্ন চরিত্রে অভিনয় করেন।
তিনি ২২টি চলচ্চিত্রে অভিনয় করেছেন এবং দ্য স্টোরি অব লুই পাস্তুর ছবিতে অভিনয়ের জন্য শ্রেষ্ঠ অভিনেতা বিভাগে অস্কার লাভ করেন। এছাড়া তিনি "দ্য ভ্যালিয়েন্ট" (১৯২৯), "আই অ্যাম আ ফিউজিটিভ ফ্রম আ চেইন গ্যাং" (১৯৩৩), "ব্ল্যাক ফিউরি" (১৯৩৫), "দ্য লাইফ অব এমিল জোলা" (১৯৩৭) চলচ্চিত্রে অভিনয়ের জন্য আরও চারটি একাডেমি পুরস্কারে মনোনীত হন। তিনি বহুসংখ্যক ব্রডওয়ে মঞ্চনাটকে অভিনয় করেন এবং ১৯৫৫ সালের "ইনহেরিট দ্য উইন্ড"-এ অভিনয় করে মঞ্চনাটকে শ্রেষ্ঠ অভিনেতা বিভাগে টনি পুরস্কার অর্জন করেন।
পল মুনি ১৮৯৫ সালের ২২ সেপ্টেম্বর অস্ট্রো-হাঙ্গেরীয় সাম্রাজ্যের গালিসিয়া লেমবের্গ প্রদেশে এক ইহুদি পরিবারে জন্মগ্রহণ করেন। তার হিব্রু নাম মেশিলেম, তাকে ফ্রেডেরিখ মেইয়ার ভেইসেনফ্রেউন্ড নামেও ডাকা হত। তার পিতা ফিলিপ ভেইসেনফ্রেউন্ড ও মাতা সালি ভেইসেনফ্রেউন্ড। তারা দুজনেই অভিনয়শিল্পী ছিলেন। মুনির মাতৃভাষা ইদ্দিশ। সাত বছর বয়সে তিনি স্বপরিবারে মার্কিন যুক্তরাষ্ট্রে চলে যান এবং শিকাগো শহরে বসবাস শুরু করেন।
বাল্যকালে তিনি মুনি (Moony) নামে পরিচিত ছিলেন। তিনি তার পিতামাতার সাথে শিকাগোর ইদ্দিশ থিয়েটারে অভিনয় জীবন শুরু করেন। কৌশরে তিনি রুপসজ্জার কৌশল আয়ত্ত্ব করেন, যার ফলে তিনি অনেক বয়স্ক চরিত্রেও অভিনয় করতে সক্ষম ছিলেন। চলচ্চিত্র ইতিহাসবেত্তা রবার্ট অসবর্ন উল্লেখ করেন মুনির রুপসজ্জার দক্ষতা তার যে কোন চরিত্রের জন্যই খুবই সৃজনশীল ছিল। ১২ বছর বয়সে তার প্রথম মঞ্চ অভিনয়ে তিনি ৮০ বছর বয়সী ব্যক্তির চরিত্রে অভিনয় করেন।
দ্য স্টোরি অব লুই পাস্তুর
দ্য স্টোরি অব লুই পাস্তুর () হল উইলিয়াম ডিটার্লে পরিচালিত ১৯৩৬ সালের মার্কিন সাদাকালো জীবনীমূলক চলচ্চিত্র। ওয়ার্নার ব্রসের ব্যানারে ছবিটি প্রযোজনা করেন হেনরি ব্ল্যাঙ্ক এবং চিত্রনাট্য রচনা করেন পিয়ের কলিংস ও শেরিডান গিবনি। এতে নাম ভূমিকায় অভিনয় করেন পল মুনি এবং অন্যান্য ভূমিকায় ছিলেন জোসেফিন হাচিনসন, আনিতা লুই ও ডোনাল্ড উডস।
চলচ্চিত্রটি ১৯৩৬ সালের ২২শে ফেব্রুয়ারি মুক্তি পায়। মুনি তার কাজের জন্য শ্রেষ্ঠ অভিনেতা বিভাগে একাডেমি পুরস্কার এবং কলিংস ও গিবনি শ্রেষ্ঠ চিত্রনাট্য ও কাহিনীর পুরস্কার লাভ করেন। চলচ্চিত্রটি শ্রেষ্ঠ চলচ্চিত্রের জন্য একাডেমি পুরস্কারের মনোনয়ন লাভ করে। এছাড়া মুনি ১৯৩৬ সালে ভেনিস চলচ্চিত্র উৎসব হতে শ্রেষ্ঠ অভিনেতা বিভাগে ভল্পি কাপ অর্জন করেন।পর্যালোচনাভিত্তিক ওয়েবসাইট রটেন টম্যাটোসে ৬টি পর্যালোচনার ভিত্তিতে ৮.৩/১০ গড়ে চলচ্চিত্রটির রেটিং স্কোর ১০০%।
মণিলাল ভৌমিক
মণিলাল ভৌমিক হলেন একজন ভারতে জন্মিত মার্কিন পদার্থবিদ ও বিখ্যাত লেখক।
মণি ভৌমিক ১৯৩১ সালের ৩০ মার্চ পশ্চিমবঙ্গের অন্তর্গত তৎকালীন মেদিনীপুরের সিউড়িতে জন্মগ্রহণ করেন। তিনি শৈশবে কৃষ্ণগঞ্জ কৃষি শিল্প বিদ্যালয়ে ভরতি হন।
বাল্যকালে মহিষাদল শিবিরে মহাত্মা গান্ধির সঙ্গে বেশ কিছু সময় অতিবাহিত করেন। তিনি স্কটিশ চার্চ কলেজ থেকে বিজ্ঞানে স্নাতক এবং কলকাতা বিশ্ববিদ্যালয় থেকে স্নাতকোত্তর ডিগ্রি অর্জন করেন। পরবর্তীকালে তিনি সত্যেন্দ্রনাথ বসুর (যিনি বোস-আইনস্টাইন সংখ্যায়ন তত্ত্বের উদ্ভাবক) নজরে আসেন, যিনি তাঁর অসাধারণ কৌতূহলে প্রেরণা জুগিয়েছিলেন। মণি প্রথম ব্যক্তি যিনি ইন্ডিয়ান ইন্সটিটিউট অফ টেকনোলজি, খড়গপুর থেকে পিএইচডি লাভ করেন। তিনি ১৯৫৮ সালে সেখান থেকে কোয়ান্টাম পদার্থবিদ্যায় পিএইচডি লাভ করেন। তিনি Resonant Electronic Energy Transfer-এর ওপর গবেষণা করেছিলেন। এই বিষয়কেই পরবর্তীকালে তিনি তাঁর লেসারের
কাজে ব্যবহার করেছিলেন।
মণি ভৌমিক ১৯৫৯ সালে স্লোন ফাউন্ডেশন ফেলোশিপ লাভ করে ইউনিভার্সিটি অফ ক্যালিফোর্নিয়া, লস অ্যাঞ্জেলসে যান তাঁর পোস্ট ডক্টরাল পড়াশোনা করা জন্য। ১৯৬১ সালে তিনি জেরক্স ইলেক্ট্রো-অপটিক্যাল সিস্টেমস-এর কোয়ান্টাম ইলেক্ট্রনিক বিভাগে একজন লেসার বিজ্ঞানী হিসেবে যোগ দেন।এর পাশাপাশি তিনি লং বিচের ক্যালিফোর্নিয়া স্টেট ইউনিভার্সিটিতে কোয়ান্টাম পদার্থবিদ্যা ও জ্যোতির্বিদ্যায় অধ্যাপনাও চালিয়ে যান। ১৯৬৮ সালে তিনি নর্থরপ রিসার্চ ল্যাবরেটরিতে যোগ দেন, যেখানে পরবর্তীকালে তিনি লেসার টেকনোলজি ল্যাবরেটরির ডিরেক্টর হন এবং একটি দলের নেতৃত্ব দেন, যা এক্সাইমার লেসার প্রযুক্তির গবেষণার ক্ষত্রে গুরুত্বপূর্ণ অবদান রাখে। ১৯৭৩ সালের মে মাসে এই গবেষণার ওপর লিখিত প্রবন্ধ অপ্টিক্যাল সোসাইটি অফ আমেরিকা কলোরাডো অধিবেশনে পেশ করা হয়।
এই অধিবেশনে তিনি প্রথমবার পরীক্ষালব্ধ প্রমাণ সাপেক্ষে দেখান যে, এক্সাইমার লেসারকে এতটাই ক্ষমতাসম্পন্ন ও কার্যকরী করা যেতে পারে তার ব্যাবহারিক প্রয়োগ ঘটানো সম্ভব।পরবর্তীকালে লেসিক সার্জারিতে এক্সাইমার লেসারের প্রয়োগ ঘটিয়ে বহু ক্ষেত্রেই সাফল্যের সাথে দৃষ্টি সংশোধন করা হয়েছে। মণি ভৌমিকের নতুন ও উচ্চ ক্ষমতাসম্পন্ন লেসার উদ্ভাবনের ফলে তাঁর সতীর্থরা তাঁকে আমেরিকান ফিজিক্যাল সোসাইটি ও ইন্সটিটিউট অফ ইলেকট্রিকাল অ্যান্ড ইলেক্ট্রনিক্স ইঞ্জিনিয়ার্স-এর সদস্যপদের জন্য নির্বাচিত করেন।
বর্তমানে মণি ভৌমিকের ভালো লাগার জায়গা হল কোয়ান্টাম পদার্থবিদ্যা ও মহাকাশবিজ্ঞানের অগ্রগতি ও মানুষের জীবন-জীবিকা, প্রযুক্তি, আধ্যাত্মিক উন্নয়নে তাঁর প্রভাব সম্পর্কে জনসাধারণকে বোঝানো। এই প্রচেষ্টারই ফসল হল তাঁর বহু প্রবন্ধ, বক্তৃতা, কোড নেম গড (বাংলায় ‘বিজ্ঞানে ঈশ্বরের সংকেত’) ও দ্য কসমিক ডিটেক্টিভ-এর মতো বই এবং কসমিক কোয়ান্টাম রে-র মতো টিভি প্রোগ্রাম।
মণি ভৌমিক বহু পেশাদারি পত্রিকায় পঞ্চাশটিরও বেশি গবেষণাপত্র প্রকাশ করেছেন। এর পাশাপাশি তিনি ডজনখানেক মার্কিন পেটেন্টের অধিকারীও বটে।
বরেন্দ্রী উপভাষা
বরেন্দ্রী উপভাষা হলো বাংলাদেশ এবং ভারতের পদ্মা ও মহানন্দা উপত্যকা অঞ্চল জুড়ে বসবাসকারী মানুষদের মুখের ভাষা। এই ভাষার একটি বিশেষ সুর আছে। যার কারণে ভাষাটি সমগ্র বঙ্গে বেশ জনপ্রিয়। ঐতিহ্যবাহী গম্ভীরা গানে এই উপভাষা ব্যবহার হয়।
এই উপভাষায় বিশেষ এক ধরণের সুর আছে। যার কারণে এটি শুনতে বেশ মিষ্টি লাগে। তাছাড়া এই উপভাষায় স(s) এবং শ(sh) এর সুরক্ষিত উচ্চারণ নেই।
চাকদহ বিধানসভা কেন্দ্র
চাকদহ (বিধানসভা কেন্দ্র) ভারতীয় রাজ্য পশ্চিমবঙ্গের নদিয়া জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ৯০ নং চাকদহ বিধানসভা কেন্দ্রটি চাকদহ পৌরসভা, চান্দুরিয়া-১, দুবরা, ঘেটুগাছি, রাউতারি, শিলিন্দা-১, শিলিন্দা-২, তাতলা-১ এবং তাতলা-২ গ্রাম পঞ্চায়েত গুলি চাকদহ সমষ্টি উন্নয়ন ব্লক এর অন্তর্গত।
চাকদহ বিধানসভা কেন্দ্রটি ১৩ নং রানাঘাট লোকসভা কেন্দ্র (এসসি) এর অন্তর্গত। এই কেন্দ্রটি পূর্বে নবদ্বীপ লোকসভা কেন্দ্রের অন্তর্গত ছিল।
২০১১ সালের নির্বাচনে, তৃণমূল কংগ্রেসের নরেশ চন্দ্র চাকি তার নিকটবর্তী প্রতিদ্বন্দ্বী সিপিআই (এম) -এর বিশ্বনাথ গুপ্তকে পরাজিত করেন।
২০০৬ সালের রাজ্য বিধানসভা নির্বাচনে, সিপিআই (এম) -এর মলয় কুমার সামন্ত চাকদহ কেন্দ্র থেকে জয়ী হন তার নিকটবর্তী প্রতিদ্বন্দ্বী তৃণমূল কংগ্রেসের নরেশ চন্দ্র চাকিকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১, ১৯৯৬ এবং ১৯৯১ সালে সিপিআই (এম) -এর সত্যসাধন চক্রবর্তী তাঁর নিকটতম প্রতিদ্বন্দ্বী কংগ্রেসের গৌরিশংকর দত্ত, সুকুমার সরকার ও সুকুমার রায়কে পরাজিত করেন। ১৯৮৭ এবং ১৯৮২ সালে সিপিআই (এম) -এর সুভাষ বসু কংগ্রেসের শান্তনু ভৌমিক এবং নরেন্দ্রনাথ সরকার উভয়কেই পরাজিত করেন। ১৯৭৭ সালে নির্দলের বিনয় কুমার বিশ্বাস কংগ্রেসের শরদিন্দু বিশ্বাসকে পরাজিত করেন।
কংগ্রেসের হরিদাস মিত্র ১৯৭২ সালে জয়ী হন। সিপিআই (এম) -এর সুভাষ চন্দ্র বসু ১৯৭১ সালে জয়ী হন। বাংলা কংগ্রেসের সুবল চন্দ্র মণ্ডল ১৯৬৯ সালে জয়ী হন। বাংলা কংগ্রেসের এইচ. মিত্র ১৯৬৭ সালে জয়ী হন। কংগ্রেসের শান্তি দাস ১৯৬২ সালে জয়ী হন। ১৯৫৭ সালে পিএসপি-র সুরেশ চন্দ্র ব্যানার্জী জয়ী হন। ১৯৫১ সালে চাকদহ কেন্দ্রটি ছিল না।
দ্য লাইফ অব এমিল জোলা
দ্য লাইফ অব এমিল জোলা () হল উইলিয়াম ডিটার্লে পরিচালিত ১৯৩৭ সালের মার্কিন জীবনীমূলক চলচ্চিত্র। ফরাসি লেখক এমিল জোলার জীবনী অবলম্বনে নির্মিত ছবিটিতে নাম ভূমিকায় অভিনয় করেন পল মুনি।
লস অ্যাঞ্জেলেস ক্যার্থাই সার্কেল থিয়েটার চলচ্চিত্রটির উদ্বোধনী প্রদর্শনীর পর চলচ্চিত্রটি সমালোচনামূলক ও বাণিজ্যিকভাবে সফল হয়। এটি দ্বিতীয় জীবনীমূলক চলচ্চিত্র হিসেবে শ্রেষ্ঠ চলচ্চিত্রের জন্য একাডেমি পুরস্কার অর্জন করে এবং আরও দুটি পুরস্কারসহ মোট ১০টি বিভাগে মনোনয়ন লাভ করে। ২০০০ সালে চলচ্চিত্রটি "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।
আই অ্যাম আ ফিউজিটিভ ফ্রম আ চেইন গ্যাং
আই অ্যাম আ ফিউজিটিভ ফ্রম আ চেইন গ্যাং () হল মারভিন লেরয় পরিচালিত ১৯৩২ সালের মার্কিন অপরাধ-নাট্য চলচ্চিত্র। ট্রু ডিটেকটিভ সাময়িকীতে ধারাবাহিকভাবে প্রকাশিত রবার্ট এলিয়ট বার্নসের আত্মজীবনীমূলক আই অ্যাম আ ফিউজিটিভ ফ্রম আ জর্জিয়া চেইন গ্যাং অবলম্বনে ছবিটির চিত্রনাট্য রচনা করেছেন হাওয়ার্ড জে. গ্রিন ও ব্রাউন হোমস। এতে প্রধান চরিত্রে অভিনয় করেন পল মুনি।
চলচ্চিত্রটি ১৯৩২ সালের ১০ নভেম্বর মুক্তি পায়। ছবিটি ইতিবাচক সমালোচনা অর্জন করে এবং তিনটি একাডেমি পুরস্কারের মনোনয়ন লাভ করে। ১৯৯১ সালে চলচ্চিত্রটি "সাংস্কৃতিক, ঐতিহাসিক, বা নান্দনিকভাবে গুরুত্বপূর্ণ" বিবেচনায় লাইব্রেরি অব কংগ্রেস মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে।
উবাং ভাষা
উবাং হল নাইজেরিয়ার একটি বেন্ডি ভাষা। এই ভাষাটি নারী এবং পুরুষের জন্যে ভাষাগত পার্থক্যের কারণে পরিচিত।
এই ভাষার পার্থক্য ব্রিটিশ এবং অ্যামেরিকান ইংরেজির চেয়েও বেশি ভিন্ন। তবে নারী-পুরুষ উভয়েই এসব ভিন্ন ভিন্ন শব্দগুলো বুঝতে পারে। কারণ, সন্তানরা ছোটবেলা মায়ের কাছেই থাকেন। ফলে মেয়েদের ব্যবহৃত শব্দগুলোই তারাও ব্যবহার করে। কিংবা এগুলো শিখে ফেলে। কিন্তু ১০ বছর পূর্ণ হওয়ার পর থেকে ছেলেরা ছেলেদের ভাষা শেখে। কোনো ছেলে সঠিক বয়স থেকে পুরুষদের ভাষা ব্যবহার না করতে থাকলে তাকে "অস্বাভাবিক" বলে ধরে নেয়া হয়।
উবাং গোত্রের লোকেরা তাদের ভাষা বৈচিত্র্য নিয়ে গর্ব বোধ করে। এবং একে তারা নিজেদের অনন্য বৈশিষ্ট্যের পরিচায়ক জ্ঞান করে। এ ভাষাকে "ঈশ্বরের আশীর্বাদ" বলে গন্য করা হয়। নারী-পুরুষ উভয়ে উভয়ের ভাষা বুঝলেও তারা কেবল নিজেদের লিঙ্গ অনুযায়ী কথা বলে থাকে। এমনকি এটি পরিষ্কার নয় যে, তাদের ভাষায় কোন অংশটি নারী জন্য বা পুরুষের জন্য আলাদা করা হয়েছে। আবার অনেক বিষয়ের ক্ষেত্রে ঐতিহ্যগতভাবে নারী-পুরুষের ভিন্ন ভিন্ন ভূমিকার ভিত্তিতে শব্দগুলো তৈরি হয়েছে কিনা তাও জানা নেই। নৃতত্ত্ববিদ চি চি উন্দি, যিনি এই গোষ্ঠীকে নিয়ে অধ্যয়ন করছেন, বলেন: "এই জনগোষ্ঠী নারী-পুরুষের জন্যে সম্পূর্ণ ভিন্ন দুটি অভিধান ব্যবহার করছে।… তবে এমন অনেক শব্দই আছে যেগুলো সবাই একইভাবে ব্যবহার করে। অন্যগুলোর ব্যবহার নির্ভর করে লিঙ্গের ওপর। একই জিনিস বোঝায় এমন শব্দ দুটো পুরোপুরি ভিন্ন। উচ্চারণেও পার্থক্য আছে।"
কল্যাণী বিধানসভা কেন্দ্র
কল্যাণী (বিধানসভা কেন্দ্র) ভারতীয় রাজ্য পশ্চিমবঙ্গের নদিয়া জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। ভারতের সীমানা পুনর্নির্ধারণ কমিশনের নির্দেশিকা অনুসারে, ২০১১ সালে কল্যাণী বিধানসভা কেন্দ্রটি গঠিত হয়।
ভারতের সীমানা পুনর্নির্ধারণ কমিশনের নির্দেশিকা অনুসারে, ৯২ নং কল্যাণী (এসসি) বিধানসভা কেন্দ্রটি কল্যাণী পৌরসভা, গয়েশপুর পৌরসভা, এবং চান্দুরিয়া-২, কাঁচরাপাড়া, মদনপুর-১, মদনপুর-২, সগুণা, সারাতি এবং শিমুরালি গ্রাম পঞ্চায়েত গুলি চাকদহ সমষ্টি উন্নয়ন ব্লক এর অন্তর্গত।
কল্যাণী (এসসি) বিধানসভা কেন্দ্রটি ১৪ নং বনগাঁ লোকসভা কেন্দ্র (এসসি) এর অন্তর্গত।
২০১১ সালের নির্বাচনে, তৃণমূল কংগ্রেসের ডা. রমেন্দ্রনাথ বিশ্বাস তার নিকটতম প্রতিদ্বন্দ্বী সিপিআই (এম) -এর জ্যোৎস্না সিকদারকে পরাজিত করেন।